CELEX: 52011PC0762
Language: mt
Date: 2011-11-14
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f’isem l-Unjoni Ewropea fi ħdan l-Organizzazzjoni Dinjija tal-Kummerċ (WTO) fir-rigward ta' talbiet skont l-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (il-Ftehim tad-WTO) għall-għoti u/jew l-estensjoni ta' ċerti rinunzji

|

52011PC0762

Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f’isem l-Unjoni Ewropea fi ħdan l-Organizzazzjoni Dinjija tal-Kummerċ (WTO) fir-rigward ta' talbiet skont l-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (il-Ftehim tad-WTO) għall-għoti u/jew l-estensjoni ta' ċerti rinunzji  /* KUMM/2011/0762 finali - 2011/0347 (NLE) */  

	MEMORANDUM TA’ SPJEGAZZJONI1. GĦAN TAL-PROPOSTAL-għan ta' din il-proposta huwa li l-UE titħalla tingħaqad ma' kunsens fl-Organizzazzjoni Dinjija tal-Kummerċ (WTO) dwar l-adozzjoni ta' ċerti derogi[1] mill-Kunsill Ġenerali tad-WTO. Il-proposta tipprovdi li l-Kunsill jawtorizza lill-Kummissjoni biex tieħu pożizzjoni f’isem l-Unjoni Ewropea fi ħdan id-WTO rigward talbiet skont ir-rinunzji, sakemm jintlaħqu ċerti kundizzjonijiet inklużi l-kundizzjonijiet stipulati fl-Artikolu IX tal-Ftehim tad-WTO li jiġġustifikaw deċiżjoni li tagħti deroga.2. L- ELEMENTI LEGALI TAL-PROPOSTAL-ARTIKOLU 218 (9) TAT-TRATTAT DWAR IL-FUNZJONAMENT TAL-UNJONI EWROPEA (TFUE) JIPPROVDI LI META DEċIżJONI LI GħANDHA EFFETT LEGALI TEħTIEġ TITTIEħED F'KORP IMWAQQAF MINN FTEHIM INTERNAZZJONALI, IL-KUNSILL, BI PROPOSTA MILL-KUMMISSJONI JEW IR-RAPPREżENTANT GħOLI TAL-UNJONI GħALL-AFFARIJIET BARRANIN U L-POLITIKA TA' SIGURTÀ, GħANDU JADOTTA DEċIżJONI LI TISTABBILIXXI L-POżIZZJONI LI GħANDHA TIġI ADOTTATA F' ISEM L-UNJONI. L-GħOTI TA' DEROGA JEW L-ESTENSJONI TA' RINUNZJA TAQA’ TAħT DIN ID-DISPOżIZZJONI BILLI D-DEċIżJONI HIJA MEħUDA F'KORP IMWAQQAF MINN FTEHIM INTERNAZZJONALI (IL-KUNSILL ĠENERALI TAD-WTO JEW KONFERENZA MINISTERJALI) LI JAFFETTWA D-DRITTIJIET U L-OBBLIGI TAL-UE.3. KAMP TA' APPLIKAZZJONI TAL-PROPOSTAIl-Kummissjoni għandha tkun awtorizzata biex tieħu pożizzjoni f'isem l-UE sabiex tappoġġa talbiet għal derogi speċifiċi ta' importanza marġinali sew politika, ekonomika kif ukoll kummerċjali, u skont il-politika tal-Kummerċ tal-UE globali.L-UE għandha tkun f'pożizzjoni li taġixxi bil-ħeffa fil-proċess tat-teħid tad-deċiżjonijiet tad-WTO rigward dawn it-talbiet ta' derogi. Deċiżjonijiet individwali tal-Kunsill dwar kull talba għal deroga koperta minn din id-Deċiżjoni jkunu jidhru sproporzjonati minħabba l-kamp ta' applikazzjoni limitat tar-rinunzji. Jista' wkoll jinvolvi diffikultajiet proċedurali billi l-proċess intern tal-UE għall-adozzjoni ta' Deċiżjoni tal-Kunsill jista' jkun li jieħu itwal mill-proċess tal-adozzjoni tar-rinunzja fid-WTO bil-konsegwenza li l-UE tista' tispiċċa li ma tkunx f'pożizzjoni li tissieħeb fil-kunsens fil-Kunsill Ġenerali u b’hekk idewwem l-azzjoni tad-WTO.Id-Deċiżjoni proposta tikkonċerna t-talbiet għal derogi u talbiet għall-estensjoni ta' rinunzji li ġejjin:1) Talbiet għal rinunzji u talbiet għal estensjoni tar-rinunzji relatati mal-introduzzjoni tas-Sistema tad-Deskrizzjoni u l-Ikkodifikar Armonizzat tal-Komodità (l-hekk imsejħa sistema armonizzata, HS) fl-1 ta' Jannar 1988, u l-ewwel, it-tieni, it-tielet, ir-raba' u l-ħames emendi tagħha, irrakkomandati mill-Kunsill tal-Organizzazzjoni Dinjija Doganali, imsemmija rispettivament “bidliet HS92", "bidliet HS96", “bidliet HS2002W", "bidliet HS2007" u "bidliet HS2012", kif ukoll emendi HS futuri, li jistabbilixxu l-obbligu li jiġu introdotti dawn il-bidliet lill-membri fl-Iskedi tal-konċessjonijiet (it-trasponiment għall-Iskedi ta’ konċessjonijiet ta’ tariffi fin-nomenklatura HS)Dawn id-derogi kollettivi[2] jirrelataw mat-traspożizzjoni tal-iskedi tal-Membri tal-impenji tariffarji f’verżjonijiet aktar reċenti tan-nomenklatura tas-Sistema Armonizzata. Huma meħtieġa għas-sitwazzjoni fejn Membru tad-WTO segwa r-rakkomandazzjoni tal-Organizzazzjoni Dinjija Doganali u introduċa nazzjonalment verżjoni iktar reċenti tan-nomenklatura iżda ma kellux żmien biex jittrasponiha fl-Iskeda tagħha ta' konċessjonijiet fil-kuntest tad-WTO (bħala fatt l-UE qed tibbenefika mill-HS2002, HS2007 u d-derogi). Huwa, għalhekk, fl-interess tal-UE li l-estensjoni annwali ta' dawn ir-rinunzji tingħata bil-ħeffa. Dawn it-talbiet għar-rinunzji jikkonċernaw prinċipalment l-estensjoni tar-rinunċji eżistenti iżda wkoll l-adozzjoni ta' emendi HS ġodda. F'dan il-kuntest, qabel il-bidu tal-2012, se jkollha tiġi adottata rinunzja ġdida dwar l-HS2012 (u l-UE se jkollha titlob li tkun koperta biha).2) Talbiet għall-estensjoni tar-rinunzja eżistenti relatata mal-implimentazzjoni ta' Cape Verde tal-Artikolu VII tal-GATT 1994 u tal-Ftehim tad-WTO dwar il-Valutazzjoni Doganali.Din ir-rinunzja tippermetti lil Cape Verde biex testendi l-perjodu għall-implimentazzjoni sħiħa tal-Artikolu VII tal-Ftehim Ġenerali dwar it-Tariffi u l-Kummerċ (GATT) u tal-Ftehim tad-WTO dwar il-Valutazzjoni Doganali sal-31 ta' Diċembru 2011[3]. Estensjoni possibbli ta’ din ir-rinunzja tkun ta' importanza ekonomika u kummerċjali minima għall-UE.3) Talbiet għall-estensjoni tar-rinunzja eżistenti relatata mal-programm ta' preferenza tariffarja tal-KanadaDin ir-rinunzja tippermetti l-Kanada sabiex tipprovdi trattament mingħajr dazju għall-importazzjonijiet eliġibbli tal-pajjiżi tal-Karibew fil-Commonwealth li jibbenefikaw mid-dispożizzjoni ta' CARIBCAN, mingħajr il-ħtieġa li testendi l-istess trattament mingħajr dazju lil prodotti simili ta’xi Membru ieħor. Ir-rinunzja tal-Kanada hija valida sal-31 ta' Diċembru 2011[4]. Estensjoni possibbli ta’ din ir-rinunzja tkun ta' importanza ekonomika u kummerċjali minima għall-UE. Tkun ukoll konformi ma’ politiki tal-UE li jappoġġaw l-iżvilupp ekonomiku tal-pajjiżi li qed jiżviluppaw permezz ta' preferenzi kummerċjali.4) Talbiet għall-estensjonjiet tad-deroga eżistenti minn Kuba tas-soljiev mid-dispożizzjonijiet tal-paragrafu 6 tal-Artikolu XV tal-Ftehim Ġenerali dwar it-Tariffi u l-Kummerċ 1994Din ir-rinunzja tippermetti lil Kuba li tidderoga mid-dispożizzjonijiet tal-paragrafu 6 tal-Artikolu XV tal-GATT, li jipprovdi li kull Membru tad-WTO li ma jibqax membru tal-Fond Monetarju Internazzjonali jkollu jidħol għal ftehim speċjali mad-WTO. Din ir-rinunzja kienet l-ewwel mogħtija lil Kuba fl-1964 u hija attwalment valida sal-31 ta’ Diċembru 2011[5].5) Talbiet għall-estensjoni tar-rinunzja eżistenti dwar l-iskema ta' ċertifikazzjoni tal-Proċess KimberleyDin ir-rinunzja kollettiva hija relatata mal-Iskema taċ-Ċertifikazzjoni tal-Proċess Kimberley għad-Djamanti Mhux Maħduma, li fiha tipparteċipa l-UE wkoll flimkien ma' 19 il-membru ieħor tad-WTO. L-għan ta’din ir-rinunzja hija biex tipprevjeni l-kummerċ fl-hekk imsejjaħ "kunflitt tad-djamanti". Ir-rinunzja tal-Kanada hija valida sal-31 ta' Diċembru 2012[6]. Estensjoni possibbli ta’ din ir-rinunzja tkun ta' importanza ekonomika u kummerċjali minima għall-UE filwaqt li tkun ta' rilevanza kbira għar-relazzjonijiet esterni ġenerali tagħha.Il-proposta tipprovdi wkoll li:-  Il-Kummissjoni għandha tinforma lill-Kunsill (permezz tal-Kumitat dwar il-Politika tal-Kummerċ) biżżejjed bil-quddiem dwar kull laqgħa tal-korp rilevanti tad-WTO li bih tista' tittieħed deċiżjoni dwar talba koperta mid-Deċiżjoni.-  Il-Kunsill jista' jitlob li l-proċedura għall-adozzjoni ta' deċiżjoni individwali tal-Kunsill dwar it-talba għar-rinunzja inkwistjoni tiġi segwita.Konsistenti mal-Artikolu 218(10), il-Parlament Ewropew se jkun infurmat minnufih u bis-sħiħ.2011/0347 (NLE)Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f’isem l-Unjoni Ewropea fi ħdan l-Organizzazzjoni Dinjija tal-Kummerċ (WTO) fir-rigward ta' talbiet skont l-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (il-Ftehim tad-WTO) għall-għoti u/jew l-estensjoni ta' ċerti rinunzjiIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4) l-ewwel subparagrafu, flimkien mal-Artikolu 218(9) tiegħu,Wara li kkunsidra l-proposta mill-Kummissjoni Ewropea,Billi:(1) L-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (“il-Ftehim tad-WTO") jistipula l-proċeduri għall-għoti ta’ derogi li jikkonċernaw il-Ftehimiet Kummerċjali Multilaterali fl-Annessi 1A jew 1B jew 1C tad-WTO u l-annessi tagħhom.(2) Meta jsiru talbiet għal derogi fid-WTO, spiss żmien limitat ħafna huwa mogħti għad-deċiżjoni finali mill-entità rilevanti tad-WTO dwar dawn it-talbiet, filwaqt li r-reazzjoni pronta minn membri tad-WTO hija meħtieġa.(3) Huwa fl-interess tal-Unjoni li t-talbiet għall-għoti u/jew l-estensjoni tad-derogi annwali[7] relatati mal-introduzzjoni tas-Sistema Armonizzata ta' Deskrizzjoni u Kodifikazzjoni tal-Merkanzija (l-hekk imsejħa Sistema Armonizzata, HS) fl-1 ta' Jannar 1988, u l-ewwel, it-tieni, it-tielet, ir-raba' u l-ħames emendi, irrakkomandati mill-Kunsill tal-Organizzazzjoni Dinjija Doganali, imsemmija rispettivament "il-bidliet HS92” (li daħlu fis-seħħ fl-1 ta’ Jannar 1992), “ il-bidliet HS96” li daħlu fis-seħħ fl-1 ta’ Jannar 1996), “il-bidliet HS2002” (li daħlu fis-seħħ fl-1 ta’ Jannar 2001), “il-bidliet HS2007” (li daħlu fis-seħħ fl-1 ta' Jannar 2007) u “l-bidliet HS2012” (li jidħlu fis-seħħ fl-1 ta’ Jannar 2012), kif ukoll l-emendi futuri tal-HS, li tistabbilixxi l-obbligu li jiġu introdotti dawn il-bidliet lill-Membri fl-iskedi tal-konċessjonijiet (li jittrasponu l-Iskedi ta’ konċessjonijiet ta’tariffi ġewwa n-nomenklatura HS) jiġu adottati bil-ħeffa.(4) Id-deroga li tippermetti lil Cape Verde biex testendi l-perjodu għall-implimentazzjoni sħiħa tal-Artikolu VII tal-GATT u tal-Ftehim tad-WTO dwar il-Valutazzjoni Doganali se jiskadi fil-31 ta' Diċembru 2011[8]. L-estensjoni tkun ta' importanza ekonomika u kummerċjali minima lejn l-Unjoni.(5) Id-deroga relatata mal-programm ta' preferenza fil-kummerċ tal-Kanada CARIBCAN se tiskadi fil-31 ta' Diċembru 2011[9]. L-estensjoni ta’ din ir-rinunzja tkun ta' importanza ekonomika u kummerċjali minima lejn l-Unjoni u tkun ukoll konformi mal-politika tal-Unjoni li tappoġġa l-iżvilupp ekonomiku tal-pajjiżi li qed jiżviluppaw permezz ta' preferenzi kummerċjali.(6) Id-deroga li tippermetti lil Kuba biex tidderoga mid-dispożizzjonijiet tal-paragrafu 6 tal-Artikolu XV tal-Ftehim Ġenerali dwar it-Tariffi u l-Kummerċ 1994 se tiskadi fil-31 ta' Diċembru 2011[10]. L-estensjoni ta' din id-deroga tkun ta' importanza ekonomika u kummerċjali minima lejn l-Unjoni.(7) Id-deroga li tippermetti lill-pajjiżi parteċipanti fl-Iskema taċ-Ċertifikazzjoni tal-Proċess Kimberley għad-Djamanti Mhux Maħduma jimponu ċerti restrizzjonijiet fuq il-kummerċ tal-hekk imsejħa "id-djamanti tad-demm" għandha tiskadi fil-31 ta' Diċembru 2011[11]. L-estensjoni tagħha tkun ta' importanza ekonomika u kummerċjali minima għall-Unjoni filwaqt li tkun ta' rilevanza kbira għar-relazzjonijiet kummerċjali globali tagħha,ADOTTA DIN ID-DEĊIŻJONI:Artikolu 1L-Unjoni Ewropea għandha tappoġġa t-talbiet li ġejjin skont l-Artikolu IX:3 tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (il-Ftehim tad-WTO) fi ħdan l-entità rilevanti tad-WTO:(a) talbiet għall-għoti u/jew l-estensjoni tad-derogi relatati mal-introduzzjoni tas-Sistema Armonizzata ta' Deskrizzjoni u Kodifikazzjoni tal-Merkanzija(HS) u l-emendi tagħha mill-1992 (“il-bidliet HS92"), l-1996 (“il-bidliet HS96”), l-2002 (“il-bidliet HS2002"), l-2007 (“il-bidliet HS2007”) u l-2012 (“il-bidliet HS2012”), kif ukoll emendi HS futuri, li jistabbilixxu l-obbligu li jintroduċu dawn il-bidliet fl-iskedi tal-tal-konċessjonijiet tal-Membri;(b) talbiet għall-estensjoni tad-deroga li tippermetti lil Cape Verde biex testendi l-perjodu għall-implimentazzjoni sħiħa tal-Artikolu VII tal-GATT u tal-Ftehim tad-WTO dwar il-Valutazzjoni Doganali;(c) talbiet għall-estensjoni tad-deroga li tippermetti lill-Kanada biex tagħti trattament preferenzjali lil pajjiżi magħżula li qed jiżviluppaw (il-Programm CARIBCAN).(d) talbiet għall-estensjoni tad-deroga minn Kuba għas-soljiev mid-dispożizzjonijiet tal-paragrafu 6 tal-Artikolu XV tal-Ftehim Ġenerali dwar it-Tariffi u l-Kummerċ tal-1994;(e) talbiet għall-estensjoni tad-deroga fuq l-iskema taċ-ċertifikazzjoni tal-Proċess Kimberley.Artikolu 2Il-Kummissjoni għandha tinforma lill-Kunsill permezz tal-Kumitat dwar il-Politika tal-Kummerċ biżżejjed bil-quddiem dwar kull laqgħa tal-korp rilevanti tad-WTO li bih tista' tittieħed deċiżjoni dwar talba koperta b’din id-Deċiżjoni. Skont l-Artikolu 241 tat-Trattat, il-Kunsill jista' jitlob, fi żmien għaxart ijiem ta' xogħol mid-data meta l-Kummissjoni tkun informat lill-Kumitat tal-Politika tal-Kummerċ li l-proċedura għall-adozzjoni ta’ deċiżjoni individwali tal-Kunsill dwar it-talba għal deroga inkwistjoni tiġi segwita.Artikolu 3Din id-Deċiżjoni għandha tidħol fis-seħħ dakinhar li tiġi adottata.Magħmul fi Brussell,Għall-KunsillIl-President [1] Il-konċessjonijiet huma permessi mogħtija mill-Kunsill Ġenerali tad-WTO/Konferenza Ministerjali għal deroga temporanja minn ċerti obbligi tad-WTO li huma altrimenti applikabbli.[2] L-aħħar rinunzja dwar HS96 tista' tinstab fid-dokument WT/L/801, dwar l-HS2002 fid-dokument WT/L/808 u dwar l-HS2007 fid-dokument WT/L/809.[3] Ara d-dokument WT/L/812.[4] Ara d-dokument WT/L/677.[5] Ara d-dokument WT/L/678.[6] Ara d-dokument WT/L/676.[7] L-aħħar deroga dwar l-HS96 tista' tinstab fid-dokument WT/L/801, dwar l-HS2002 fid-dokument WT/L/808 u dwar l-HS2007 fid-dokument WT/L/809.[8] Ara d-dokument WT/L/812.[9] Ara d-dokument WT/L/677.[10] Ara d-dokument WT/L/678.[11] Ara d-dokument WT/L/676.